

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 14.jūlijā  **Nr.469**

 (prot. Nr.23, 16.§)

**Par SIA „Labiekārtošana – D” pirts pakalpojumu zaudējumu kompensāciju un līdzekļu piešķiršanu no pamatbudžeta programmas „Izdevumi neparedzētiem gadījumiem”**

Pamatojoties uz likuma “Par pašvaldībām” 21.panta pirmās daļas 27.punktu, 41.panta pirmās daļas 4.punktu, ar Daugavpils pilsētas domes 2021.gada 10.jūnija lēmumu Nr.371 apstiprināto Daugavpils pilsētas domes 2021.gada 10.jūnija noteikumu Nr.3 “Kārtība, kādā Daugavpils pilsētas domē tiek piešķirts atbalsts zaudējumu kompensēšanai Covid-19 krīzes skartajām kapitālsabiedrībām” 12.punktu,

ņemot vērā SIA „Labiekārtošana – D” faktisko izdevumu aprēķinu, kas radušies sakarā ar pirts pakalpojumu sniegšanas ierobežojumiem saskaņā ar Ministru kabineta 2021.gada 09.oktobra rīkojumu Nr.720 “Par ārkārtējās situācijas izsludināšanu” un Ministru kabineta 2021.gada 28.septembra noteikumiem Nr.662 “Epidemioloģiskās drošības pasākumi Covid-19 infekcijas izplatības ierobežošanai”,

ņemot vērā Daugavpils pilsētas pašvaldības Juridiskā departamenta Kapitālsabiedrību pārraudzības nodaļas 2022.gada 08.jūnija atzinumu par „Par SIA „Labiekārtošana – D” pirts pakalpojumu zaudējumiem 2022.gada janvārī – martā”, atklāti balsojot: PAR – 9 (I.Aleksejevs, A.Elksniņš, L.Jankovska, I.Jukšinska, V.Kononovs, N.Kožanova, I.Prelatovs, V.Sporāne-Hudojana, A.Vasiļjevs), PRET – nav, ATTURAS – 1 (J.Lāčplēsis),NEBALSO-2 (P.Dzalbe, I.Šķinčs)**, Daugavpils dome nolemj:**

1. Piešķirt sabiedrībai ar ierobežotu atbildību „Labiekārtošana – D” (vienotais reģistrācijas Nr.41503003033, juridiskā adrese: Daugavpilī, 1.Pasažieru ielā 6, LV-5401) dotāciju zaudējumu kompensācijai, kas radušies sakarā ar pirts pakalpojumu sniegšanas ierobežojumiem laikā periodā no 2022.gada 01.janvāra līdz 2022.gada 31.martam no pamatbudžeta programmas “Izdevumi neparedzētiem gadījumiem” 21 897,00 EUR (divdesmit viens tūkstotis astoņi simti deviņdesmit septiņi *euro* un 00 centi) apmērā.
2. Apstiprināt Daugavpils pilsētas pašvaldības pamatbudžeta programmu „Izdevumi neparedzētiem gadījumiem” un “Uzņēmējdarbības veicināšana” ieņēmumu un izdevumu tāmes grozījumus 2022.gadam saskaņā ar 1. un 2.pielikumu.

Pielikumā: 1. Daugavpils valstspilsētas pašvaldības pamatbudžeta programmas „Izdevumi neparedzētiem gadījumiem” ieņēmumu un izdevumu tāmes grozījumi un paskaidrojuma raksts 2022.gadam;

2. Daugavpils valstspilsētas pašvaldības pamatbudžeta programmas “Uzņēmējdarbības veicināšana” ieņēmumu un izdevumu tāmes grozījumi un paskaidrojuma raksts 2022.gadam.

Domes priekšsēdētājs A. Elksniņš